Sky Fits Heaven

"Sky Fits Heaven" (בעברית: "הַשָּׁמַיִם מֻתְאָמִים לְגַן-הָעֵדֶן") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998). הוא נכתב והופק על ידי מדונה ופטריק לאונרד; השיר הכיל גם הפקה נוספת שנעשתה על ידי ויליאם אורביט, והוא בעל פרשנויות ליריות משירו של המשורר הבריטי מקס בלאג (אנ') משנת 1992, What Fits?. ללא קרדיט שצוין בהערות האלבום, תפקידו של בלאג בשיר היה נושא למספר פרסומים שהטילו ספק בהשראתה של מדונה מאחורי השיר. רמיקס רשמי ל-"Sky Fits Heaven" נוצר על ידי ויקטור קלדרון (אנ') וסאשה, והוא הופץ כסינגל שיווקי בהוצאת חברות התקליטים מאבריק רקורדס והאחים וורנר ב-2 באוקטובר 1998. ביציאתו, מבקרי מוזיקה שונים ציינו לשבח את ההפקה ה"נרחבת" של אורביט ב-"Sky Fits Heaven". ברשימת "15 הלא-סינגלים הטובים ביותר של מדונה" שפורסמה באיידולטור, הרצועה דורגה במקום התשיעי וזכתה לשבחים על ידי המבקר סאל צ'ינקוומני שנהנה מ"ההוק השמימי" שלו. הרמיקס של ויקטור קלדרון וסאשה הגיע למקום ה-41 במצעד שירי הדאנס קלאב של בילבורד בנובמבר 1998, על אף שלא הופץ כסינגל. "Sky Fits Heaven" בוצע בסיבוב ההופעות העולמי "Drowned World Tour" (2001), בליווי אקרובטים בהשראה יפנית. ב-1992, יצירתו של המשורר מקס בלאג What Fits? שימשה בפרסומות של גאפ, שהשיקה קו ג'ינסים חדש, אותם דגמנה מדשן אמיק. היצירה התנגנה גם בפרסומות של גאפ ששודרו ב-NBC. לאחר הצפייה בהן, מדונה יצרה קשר עם בלאג כדי לקבל אישור להשתמש בשיר בחומרים המוזיקליים החדשים שלה. תוך כדי הלחנת אלבומה Ray of Light משנת 1998, מדונה ובלאג הגיעו לעסקה שתאפשר לזמרת לכלול קטעים מ-What Fits? בתוך השיר שלה "Sky Fits Heaven"; בתמורה, בלאג לא יקבל קרדיט. כמו כן, נקבע כי מדונה תעשה שימוש בשורות: "Sky fits heaven so ride it / Child fits mother so hold your baby tight", למעט השורה הראשונה שהשתנתה ל-"Sky fits heaven so fly it". עם יציאתו הראשונית כחלק מ-Ray of Light, דניאל פרנקל מ-E! News הטיל ספק בכוונותיה של מדונה בשיר, שלדעתו דומה מאוד לעבודתו של בלאג; פרנקל לא היה מודע להסכם שהושג בין השניים. ג'ורג' ראש וג'ואנה מולוי מניו יורק דיילי ניוז דיווחו לראשונה על התקרית ב-12 במרץ 1998, וטענו ש"מדונה טיפלה בסוגיה המייגעת של הכספים בכך ששילמה לבלאג", תוך השארת שמו מחוץ להערות האלבום. פרנצ'סקה צ'פמן מ-Philly.com סיכמה את הדיווח: "המוזות של מדונה נעו ממרי הבתולה ועד לספקי פורנו, כך שזה לא הלם שההשראה האחרונה שלה עשויה להגיע מ... פרסומת לגאפ". "Sky Fits Heaven" נכתב והופק על ידי מדונה ופטריק לאונרד, עם הפקה נוספת של ויליאם אורביט. על פי התווים שפורסמו באתר Musicnotes.com על ידי הוצאת אלפרד, "Sky Fits Heaven" נכתב בסולם דו מז'ור ונקבע בסימן הזמן המשותף עם קצב דאנס מהיר-בינוני של 126 פעימות בדקה. השירה של מדונה נעה בין G3 ל-B♭4, עם נגינה של פסנתר וגיטרה. השיר עוקב אחר רצף בסיסי של Dm–Am/D–Dm–Am/D כמהלך ההרמוני שלו. לפי הריסטלינה חריסטובה-גוטהרדט ומליטה אלכסה ורגה בספרן, "מבוא לפרמיולוגיה" (2015), הזמרת ולאונרד משתמשים בפתגמים כדי להעביר מסרים כלליים המבוטאים לעיתים קרובות ב"פתגמים אמיתיים": "Hands fits giving, so do it / If the caps fits, wear it". בהמשך לדיון בנושאים הדתיים של הרצועה, מדונה התוודתה על ההשראה סביב "Sky Fits Heaven" ו-"Shanti/Ashtangi": אני מרגישה שהדיבור על זה עושה את זה טריוויאלי. למדתי את הקבלה (sic), שהיא הפרשנות המיסטית של התורה. למדתי בודהיזם והינדואיזם ותרגלתי יוגה וברור שאני יודעת הרבה על קתוליות. יש אמיתות שאין עליהן עוררין שמחברת את כולן, ואני מוצאת את זה מאוד מנחם ואדיב. המסע הרוחני שלי הוא להיות פתוחה להכול. שימו לב למה הגיוני, תיקלטו. עבורי, יוגה היא הדבר הקרוב ביותר לטבע האמיתי שלנו. — מדונה מדברת על ההשראה של שירי Ray of Light השיר עצמו שופך אור על תפילת פולחן המזרח באמצעות מתודולוגיה אישית, ובעל וקשרים רוחניים בינה לבין בתה שנולדה אז, לורדס. פול נורת'אפ מ-Third Way ציין את טענתה של הזמרת ש"כל השבילים מובילים אל אלוהים" ("all paths lead to God") בתוך השורות: "האם לא כולם פשוט / מטיילים בדרך שלהם / מסתכלים על השלטים בזמן שהם הולכים?" ("Isn't everyone just / Traveling down their own road / Watching the signs as they go?"). הדי ג'יים ויקטור קלדרון וסאשה הוזמנו באופן בלעדי להפיק רמיקס משותף עבור "Sky Fits Heaven" ב-1998. הרמיקס של סאשה נוצר אך ורק על ידו, בעוד שהרמיקס הידוע יותר של ויקטור קלדרון וסאשה הולחן כחלק משיתוף פעולה בין השניים. לפי קלדרון עצמו, הוא היה צריך לבנות מחדש את ההרכב כולו כדי שהרמיקס "יעבוד כמו שצריך". אף אחד משני הדי ג'יים לא הצליח לפגוש אישית את מדונה כחלק מהעבודה, מה שסאשה מצא "מלחיץ יותר". קלדרון כלל מאוחר יותר את הרמיקס הסופי של "Sky Fits Heaven", בנוסף לרמיקסים עבור "Frozen" ו-"Ray of Light" גם בתקליטור דמו שיצא בהוצאת חברת התקליטים סוני מיוזיק אנטרטיינמנט ב-2 באוקטובר 1998. כיוון שהרמיקס לא הופץ כסינגל מסחרי או נשלח להשמעה ברדיו, "Sky Fits Heaven" לא היה יכול להופיע באף אחד ממצעדי הבילבורד, כמו גם במצעדי הרדיו. אף על פי שגרסת הרמיקס של ויקטור קלדרון וסאשה הצליחה להופיע במצעד שירי הדאנס קלאב של בילבורד ב-1998. הרמיקס עצמו הושמע רק במועדונים ולא היה זמין פיזית לרכישה; עם זאת, הגרסה שהוזכרה לעיל והרמיקס של סאשה הופיעו כבי-סיידס במהדורת תקליט נבחרת של הסינגל שלה מ-1998, "Drowned World/Substitute for Love", ותקליטור סינגל שהופץ בממלכה המאוחדת וביפן. "Sky Fits Heaven" הופיע לראשונה במצעד שירי הדאנס קלאב ב-24 באוקטובר 1998, במקום ה-45. הוא הגיע למיקום השיא שלו ודורג במקום ה-41, שם שהה במשך שלושה שבועות נוספים לפני שיצא מהמצעד. במרוצת השנים הוקלט השיר בידי אמנים רבים כדוגמת: מאט פישל (אנ'), מקהלת PS22 (אנ') ושאזה עטאללה. מייקל פאולטה מבילבורד העריך את מדונה על שעזרה "להאיר 'אור' מיינסטרים על סוגת הדאנס", והודה שהוא "לא יכול שלא לקבל עור ברווז" מהשיר, ואילו רוב שפילד מרולינג סטון מצא אותו "מעניין". כחלק מביקורת של Ray of Light שנעשתה לרגל 15 שנים ליציאתו, סטיבן סירס מאיידולטור הצהיר בחיוב שבנוסף לרצועת האלבום "Skin", שני השירים "נשמעים מרעידי אדמה, בתוך מערכת הסאונד הגדולה הזו שנקראת, Ray of Light". ברשימת "15 הלא-סינגלים הגדולים של מדונה" שפורסמה במגזין סלנט, סאל צ'ינקוומני ואריק הנדרסון דירגו את "Sky Fits Heaven" במקום התשיעי. צ'ינקוומני טען שהשיר הוא פלא בשל "ההוק השמימי" שלו, והפקתו ללא הדופי של אורביט. בספרו, Kate Bush and Hounds of Love, רון מוי לא אהב את תפקידו של "האורח" בשיר, שלדעתו "אופייני לעבודותיו של [...] אורביט". הסופר מת'יו רטנמונד כלל את השיר במקום ה-16 ברשימת "השירים הטובים ביותר בקריירה של מדונה". באוגוסט 2018, בילבורד בחרו בו כשיר ה-52 בגודלו של הזמרת, וכינו אותו "אחת הרצועות השאפתניות ביותר מבחינה מוזיקלית של מדונה של שנות התשעים; ["Sky Fits Heaven"] משלב צלילי טראנס לצד צלילי תופים ובס. הוא בעל אווירה אפלה המהולה בקצת אור, ויש בו ביצועיים קוליים מרשימים ביותר של מדונה. המדיטציות הליריות בהשראת מקס בלאג של מאדג' גובלות מדי פעם באטימות, אך הפזמון שלו מתרומם אפילו גבוה מהצפוי וקל להבנה, ונרשם למעשה כמגדיר קריירה". תוך כדי קידום Ray of Light ב-14 בפברואר 1998, מדונה ביצעה את "Sky Fits Heaven", "Shanti/Ashtangi" ו-"Ray of Light" במועדון הלילה רוקסי NYC. בהמשך, "Sky Fits Heaven" נכללה גם בסיבוב ההופעות העולמי "Drowned World Tour" (2001), כדי לתמוך הן ב-Ray of Light והן באלבום האולפן השמיני שלה Music (2000). במהלך ההופעות, מדונה ביצעה את השיר כשהיא מתנדנדת על נדנדות בהשראת תפאורה יפנית. קלייב יאנג מ-AllMusic התרשם מהופעתה של מדונה עם שיר וטען שהופתע מכך שהיא ביצעה כל תו עבור הקהל. במהלך ההופעה האחרונה שנערכה בלוס אנג'לס בסטייפלס סנטר, בעלה של מדונה, גאי ריצ'י, הופיע כסמוראי כשהוא לבוש בחולצת לוס אנג'לס לייקרס. הביצוע של השיר ב-26 באוגוסט 2001 בפאלאס של אובורן הילס הוקלט והופץ באלבום ההופעה, Drowned World Tour 2001, שיצא לאור ברחבי העולם ב-26 באוגוסט 2001. תקליטור ותקליט 12 אינץ' "Ray of Light" –‏ 9:29 "Frozen" –‏ 11:25 "Sky Fits Heaven" –‏ 10:28 הקרדיטים מותאמים מהערות האלבום של Ray of Light. WB מיוזיק קרופ / הוצאת ובו גירל, בע"מ (ASCAP) WB מיוזיק קרופ / נו טומייטו מיוזיק (ASCAP) מדיה וקבצים בנושא Sky Fits Heaven בוויקישיתוף סרטון השיר "Sky Fits Heaven" באתר יוטיוב Joe Lynch,Andrew Unterberger,Bianca Gracie,Nolan Feeney,Katie Atkinson, Joe Lynch, Andrew Unterberger, Bianca Gracie, Nolan Feeney, Katie Atkinson, Madonna’s 100 Greatest Songs (Critics’ Picks), Billboard, ‏2023-03-08 (באנגלית אמריקאית) Ray of Light, 1998-03-03, נבדק ב-2022-07-30 Madonna – Sky Fits Heaven, נבדק ב-2022-07-30 Madonna - Ray Of Light (באנגלית), נבדק ב-2022-07-30 Madonna’s ‘Ray Of Light’ Turns 15: Backtracking, idolator, ‏2013-03-04 Madonna, Billboard (באנגלית אמריקאית) Madonna - Mer Girl / Sky Fits Heaven (Drowned World Tour), נבדק ב-2022-07-30 Mark Harris Updated October 23, 1992 at 04:00 AM EDT, Gap jeans commercial, EW.com (באנגלית) Madonna Gets Lyrical Help From Gap Ad, Freezes For "Frozen", MTV (באנגלית) Madonna's Musical Inspiration: Gap Ads?, E! Online, ‏1998-03-13 "Monica Mouthpiece: I'd Be An Attorney At Largess" Inquirer.com: Philadelphia local news, sports, jobs, cars, homes, https://www.inquirer.com (באנגלית) "Madonna 'Sky Fits Heaven' Digital Sheet Music" Hrisztova-Gotthardt, Hrisztalina; Varga, Melita Aleksa (2015). Introduction to Paremiology: A Comprehensive Guide to Proverb Studies. Walter de Gruyter GmbH & Co KG. ISBN 9783110410167. Madonna: The 'Ray of Light' Cover Story, 'Madonna Chooses Dare', SPIN, ‏2016-03-03 (באנגלית אמריקאית) Bielen, Kenneth (2016). The Lyrics of Civility: Biblical Images & Popular Music Lyrics in American Culture. Routledge. ISBN 9780815331933. The Michigan Daily - חיפוש בארכיונים באמצעות חדשות Google, באתר news.google.com Hymns Ancient & Modern Ltd, ThirdWay, Hymns Ancient & Modern Ltd, 1998-04. (באנגלית) Nielsen Business Media Inc, Billboard, Nielsen Business Media, Inc., 1999-10-02. (באנגלית) Phillips, Dom (2009). Superstar DJs Here We Go!: The Rise and Fall of the Superstar DJ. Random House. ISBN 9780091926939. Victor Calderone Remixes (CD liner notes). Victor Calderone. Sony Music. 1998. "Drowned World/Substitute for Love" (Vinyl single liner notes). Madonna. Maverick. 1998. 3331 00003 7. "Drowned World/Substitute for Love" (Vinyl single liner notes). Madonna. Maverick. 1998. 9362 44552 0. Nielsen Business Media Inc, Billboard, Nielsen Business Media, Inc., 1998-10-24. (באנגלית) "Sky Fits Heaven – Madonna" PS22 Chorus "Sky Fits Heaven" Madonna (Coaches version), נבדק ב-2022-07-30 Sky Fits Heaven, 2014-07-14, נבדק ב-2022-07-30 Shatha Atallah, Spotify Nielsen Business Media Inc, Billboard, Nielsen Business Media, Inc., 1998-12-26. (באנגלית) Madonna: Ray Of Light : Music Reviews : Rolling Stone, web.archive.org, ‏2009-05-03 "15 Greatest Madonna Non-Singles (Page 2)" Moy, Ron (2013). Kate Bush and Hounds of Love. Ashgate Publishing. ISBN 9780754686781. "Immaculate Perception: Every Madonna Song, Best To Worst—My Personal List" Billboard Staff, Billboard Staff, The 100 Greatest Madonna Songs: Critics’ Picks, Billboard, ‏2018-08-15 (באנגלית אמריקאית) "Madonna Lights Up New York's Roxy" Young, Clive (2004). Crank It Up: Live Sound Secrets of the Top Tour Engineers. Hal Leonard Corporation. ISBN 9780879307783. Fouz-Hernández, Santiago; Jarman-Ivens, Freya (2004). Madonna's Drowned Worlds. Ashgate Publishing, Ltd. ISBN 0-7546-3372-1. Billboard Staff, Billboard Staff, Madonna’s ‘Drowned’ Comes To Home Video, Billboard, ‏2001-10-12 (באנגלית אמריקאית) Victor Calderone Remixes (CD liner notes). Victor Calderone. Sony Music. 1998. Ray of Light (Liner notes). Madonna. Sire Records, Warner Bros. Records. 1998. 9362-46847-2.